CELEX: 32017D0083
Language: hr
Date: 2017-01-16 00:00:00
Title: Odluka Vijeća (ZVSP) 2017/83 od 16. siječnja 2017. o izmjeni Odluke 2010/413/ZVSP o mjerama ograničavanja protiv Irana

17.1.2017   
            
            
               HR
            
            
               Službeni list Europske unije
            
            
               L 12/92
            
         ODLUKA VIJEĆA (ZVSP) 2017/83
   od 16. siječnja 2017.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (1), a posebno njezin članak 23. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 26. srpnja 2010. donijelo Odluku 2010/413/ZVSP.
            
         
               (2)
            
            
               U skladu s člankom 26. stavkom 3. Odluke 2010/413/ZVSP Vijeće je preispitalo popis uvrštenih osoba i subjekata koji je naveden u Prilogu II. toj odluci.
            
         
               (3)
            
            
               Nekoliko subjekata trebalo bi ukloniti s popisa osoba i subjekata koji podliježu mjerama ograničavanja iz Priloga II. Odluci 2010/413/ZVSP.
            
         
               (4)
            
            
               Nakon presuda Općeg suda u predmetima T-182/13 (2), T-433/13 (3), T-158/13 (4), T-5/13 (5), T-45/14 (6) i T-539/14 (7) te u spojenim predmetima T-423/13 i T-64/14 (8) Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company i Good Luck Shipping Company LLC nisu uključeni u popis osoba i subjekata koji podliježu mjerama ograničavanja iz Priloga II. Odluci 2010/413/ZVSP.
            
         
               (5)
            
            
               Nakon presuda Suda u predmetima C-176/13 (9) i C-200/13 P (10) Bank Mellat i Bank Saderat Iran nisu uključeni u popis osoba i subjekata koji podliježu mjerama ograničavanja iz Priloga II. Odluci 2010/413/ZVSP. Slijedom toga te zbog pravne sigurnosti unos u vezi sa subjektom Bank Saderat PLC (London) u tom prilogu trebalo bi izbrisati.
            
         
               (6)
            
            
               Odluku 2010/413/ZVSP trebalo bi na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog II. Odluci 2010/413/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 16. siječnja 2017.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 195, 27.7.2010., str. 39.
   
   
      (2)  Presuda Općeg suda od 10. srpnja 2014., Moallem Insurance Co. protiv Vijeća Europske unije, T-182/13, ECLI:EU:T:2014:624.
   
      (3)  Presuda Općeg suda od 5. svibnja 2015., Petropars Iran Co. i dr. protiv Vijeća Europske unije, T-433/13, ECLI:EU:T:2015:255.
   
      (4)  Presuda Općeg suda od 15. rujna 2015., Iranian Aluminium Co. (Iralco) protiv Vijeća Europske unije, T-158/13, ECLI:EU:T:2015:634.
   
      (5)  Presuda Općeg suda od 18. rujna 2015., Iran Liquefied Natural Gas Co. protiv Vijeća Europske unije, T-5/13, ECLI:EU:T:2015:644.
   
      (6)  Presuda Općeg suda od 18. rujna 2015., HTTS Hanseatic Trade Trust & Shipping GmbH i Naser Bateni protiv Vijeća Europske unije, T-45/14, ECLI:EU:T:2015:650.
   
      (7)  Presuda Općeg suda od 19. studenoga 2015., North Drilling Co. protiv Vijeća Europske unije, T-539/14, ECLI:EU:T:2015:871.
   
      (8)  Presuda Općeg suda od 24. svibnja 2016., Good Luck Shipping LLC protiv Vijeća Europske unije, T-423/13 i T-64/14, ECLI:EU:T:2016:308.
   
      (9)  Presuda Suda od 18. veljače 2016., Vijeće Europske unije protiv Bank Mellat, C-176/13 P, ECLI:EU:C:2016:96.
   
      (10)  Presuda Suda od 21. travnja 2016., Vijeće Europske unije protiv Bank Saderat Iran, C-200/13 P, ECLI:EU:C:2016:284.
   
      PRILOG
      Unosi koji se odnose na subjekte navedene u nastavku brišu se s popisa navedenog u dijelu I.B Priloga II. Odluci 2010/413/ZVSP:
      I.   Osobe i subjekti koji sudjeluju u nuklearnim aktivnostima ili aktivnostima u vezi s balističkim projektilima te osobe i subjekti koji daju potporu iranskoj vladi.
      
      B.   Subjekti
      
      
         
                     „7.
                  
                  
                     (a) Bank Saderat PLC (London)
                  
               
                     48.
                  
                  
                     Neka Novin (također poznat kao Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)”.